L- parti għal internazzjonali li jipprevjeni s-sajd mhux irregolat fl-ibħra internazzjonali fl- Oċean Artiku ċentrali Illum, il-Kunsill adotta deċiżjoni dwar il-konklużjoni ta' dan il-ftehim, li kien iffirmat fit-3 ta' Ottubru 2018 mill-ħames stati kostali tal-Oċean Artiku – il-Kanada, id-Danimarka (li taġixxi f'isem Greenland u l-Gżejjer Faeroe), in-Norveġja, ir-Russja u l-Istati Uniti – flimkien maċ-Ċina, l-UE, l-Iżlanda u l-Korea t'Isfel. Ninsab kburi nħabbar li l-UE dalwaqt ser issir parti għal dan il-ftehim storiku li għall-ewwel darba jipproteġi l-Oċean Artiku u l-ekosistema fraġli tiegħu. Dan huwa pass vitali lejn il-kisba ta' sostenibbiltà akbar u tisħiħ tal-governanza tal-oċeani. Petre Daea, Ministru għall-Agrikoltura u l-Iżvilupp Rurali tar-Rumanija u President tal-Kunsill L-għan tal-ftehim huwa li jipprevjeni s-sajd mhux irregolat fil-parti tal-Oċean Artiku ċentrali li hija baħar internazzjonali permezz tal-applikazzjoni ta' miżuri ta' prekawzjoni għall-konservazzjoni u l-ġestjoni , bħala parti minn strateġija fit-tul għall-ħarsien ta' ekosistemi tal-baħar b'saħħithom, u biex jiżgura l-konservazzjoni u l-użu sostenibbli tal-istokkijiet tal-ħut. Skont il-ftehim, l-għaxar partijiet ikkonċernati qablu li jipprojbixxu s-sajd kummerċjali fil-parti tal-Oċean Artiku ċentrali li hija baħar internazzjonali għal perjodu inizjali ta' (li għandu jiġi estiż awtomatikament kull ħames snin), sakemm ix-xjenzjati jikkonfermaw li dan is-sajd ikun jista' jsir b'mod sostenibbli u l-partijiet jaqblu dwar mekkaniżmi li jiżguraw is-sostenibbiltà tal-istokkijiet tal-ħut. Din hija l- li l-ibħra internazzjonali tal-Oċean Artiku huma koperti minn xi reġim internazzjonali ta' konservazzjoni u ġestjoni. Kuntest u passi li jmiss Sa ftit żmien ilu, il-parti tal-Oċean Artiku ċentrali li hija baħar internazzjonali kienet miksija bis-silġ is-sena kollha, u b'hekk is-sajd f'dawk l-ibħra kien impossibbli. Madankollu, f'dawn l-aħħar snin it-tisħin globali naqqas b'mod sinifikanti l-firxa tal-kisja tas-silġ f'dik iż-żona. Għalkemm x'aktarx li s-sajd kummerċjali fil-parti tal-Oċean Artiku ċentrali li hija baħar internazzjonali mhux ser isir vijabbli fil-futur qrib, l-ekosistemi tal-Oċean Artiku ċentrali aktar ma jmur ser ikunu esposti għall-attivitajiet tal-bniedem u, possibbilment, għas-sajd illegali. Id-deċiżjoni biex jiġi konkluż il-ftehim ser tidħol fis-seħħ fit-tielet jum wara dak tal-pubblikazzjoni tagħha f' Il-Ġurnal Uffiċjali tal-Unjoni Ewropea Il-Parlament Ewropew ta l-approvazzjoni tiegħu għal-din id-deċiżjoni fit-12 ta' Frar 2019. Ftehim għall-Prevenzjoni tas-Sajd mhux Regolat fl-Ibħra Miftuħa fl-Oċean Artiku Ċentrali 10788/18 Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa